Tirisanyo mmogo e a rena kwa Thini
Balemi ba kgotla ya Thini kwa Tutume ba supile fa tirisano mmogo magareng ga balemi le molemisi e le e e nametsang thata. Modulasetilo wa komiti ya balemi kwa kgotleng eo, Mme NaiyeNyanga o boletse seo ka letsatsi la go ipelela thobo kwa kgotleng eo. Mme Nyanga a re molemisi yoo, Rre Phate o dirile gore bakgone go lomagana ba le balemi ba Tutume ka jalo ba setse ba le seopo sengwe kaseo se ba diretse tiro motlhofo ka ba kgona go abelana megopolo le maele ka faba ka tlhofofatsang temo ya bone ka teng. A re gape o bolaile mowa o o neng o fitlhela batho baikgaogantse ka dikgotla ba le makgamu ntswa ba le balemi ba motse o le mongweba tshwanetse go thusana ka megopolo le go abelana megopolo ka fa ba kagodisang temo mo kgaolong ka teng. A gatelela ka gore tomagano le lerato le molemi a nang lelone mo balemi le kgonne go dira pharologanyo mo matshelong a bone jaanong babereka ba le ngata e le nngwe ebile ba solofela fa go ya pele ba tla okelabanana mo temong gape ba rotloetsa balemi ba bangwe go lema ka ditselana se balemogile fa balemi ka bontsi ba setse ba se amogela. Rre Norman Nyanga yo o neng a bua a emetse balemi o ne abolela fa ba lebanwe ke dikgwetlho tse dintsi thata mo temong, di tshwana le Rre Nyanga o ne a ngongorega ka tiego e tsewang ke balemisigo tlhatlhoba diji ba balemi ba di ba begetseng, a re balemisi ba tsaya nako basantse ba kanoka mme thuso e ye go tla morago diji tsone di setse di feditsedijalo. O ne a re gape dipeo di phakisiwa morago ga nako ka jalo akopa gore balemi ba simolole go phakisiwa dipeo ka kgwedi ya Phatwe. Rre Nyanga o ne a kopa balemi go ipaakanyetsa temo nako e santse e le teng ka ebile mosele wa pula o epiwa go sale gale. Mongwe wa dibui, Rre Khumo Mmoloki o ne a kopa balemi gotlhwaafalela temo. A ba gwetlha go dirisa maranyane a segompieno go tokafatsa Rre Mmoloki a re fa e sale go tlhomiwa lenaneo la ISPAAD kangwaga wa 2008 go rotloetsa balemi, balemi ba supile kgatlhego thata ya go A re mo Tutume balemi ba le makgolo mane le masome mabedi lebone ba ne ba lemile diekere tse di 784 mme ba bona dithane di le masome manele borobabongwe ka ngwaga wa 2012/2013 mme ya re ka ngwaga wa temo wa 2013/2014ga lema ba le makgolo mane le botlhano diekere tse di 1030 mme ba bona dithanetse di lekgolo le masome mabedi le borataro. O ile a gwetlha balemi bao go tlogela go dira mo Ipelegengka nako ya temo mme ba tlhokomele masimo a bone ka mo go one ba kgona go ijesamme seo se tokafatse matshelo a bone ba tlogele go ikaega ka puso ka tiro yaIpelegeng e le ya nakwana gape e sa kgone go tsaya palo entsi. BOKHUTLO